PMIndiaData/PMIndiaSum huggingface dataset:
પ્રધાનમંત્રીએ વિશ્વ અન્ડર-20 ચેમ્પિયનશીપની 400 મીટર દોડમાં સુવર્ણ પદક જીતવા બદલ હિમા દાસને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ વિશ્વ અન્ડર-20 ચેમ્પિયનશીપની 400 મીટર દોડમાં સુવર્ણ પદક જીતવા બદલ રમતવીર હિમા દાસને અભિનંદન પાઠવ્યા હતા. પ્રધાનમંત્રીએ કહ્યું કે, “ભારત રમતવીર હિમા દાસ પર ગર્વ અને આનંદની લાગણી અનુભવે છે, તેમણે વિશ્વ અન્ડર-20 ચેમ્પિયનશીપની 400 મીટર દોડમાં ઐતિહાસિક સુવર્ણ પદક પ્રાપ્ત કર્યો છે, તેમને અભિનંદન! તેમની આ ઉપલબ્ધિ આવનારા વર્ષોમાં યુવા રમતવીરોને ચોક્કસ પ્રેરિત કરશે.”
પ્રધાનમંત્રીએ મહારાષ્ટ્રના જલગાંવમાં માર્ગ અકસ્માતમાં મૃત્યુ પામેલા લોકો પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મહારાષ્ટ્રના જલગાંવમાં માર્ગ અકસ્માતની ઘટનામાં મૃત્યુ પામેલા લોકો પ્રત્યે શોક વ્યક્ત કર્યો હતો. એક ટ્વીટમાં, પ્રધાનમંત્રીએ કહ્યું હતું, ‘મહારાષ્ટ્રના જલગાંવમાં હૃદય કંપાવતો ટ્રક અકસ્માત. મૃતકોના પરિજનોને મારી સંવેદના. આશા છે કે ઘાયલો ઝડપથી સ્વસ્થ થશે.’
પ્રધાનમંત્રી શ્રીએ જાપાનના ભૂતપૂર્વ PM આબે શિન્ઝોના દુઃખદ અવસાન પર શોક અને દુઃખ વ્યક્ત કર્યું

પ્રધાનમંત્રી શ્રીએ જાપાનના પૂર્વ પીએમ આબે શિન્ઝોના દુ:ખદ અવસાન પર શોક અને દુખ વ્યક્ત કર્યું છે. શ્રી મોદીએ શ્રી આબે સાથેના તેમના જોડાણ અને મિત્રતા પર પણ ભાર મૂક્યો અને ભારત-જાપાન સંબંધોને વિશેષ વ્યૂહાત્મક અને વૈશ્વિક ભાગીદારીના સ્તરે ઉન્નત કરવામાં તેમણે આપેલા અમૂલ્ય યોગદાન પર ટિપ્પણી કરી. શ્રી મોદીએ 9 જુલાઈ 2022ના રોજ આબે શિન્ઝો પ્રત્યેના ઊંડા આદરના ચિહ્ન તરીકે એક દિવસના રાષ્ટ્રીય શોકની જાહેરાત કરી હતી. પ્રધાનમંત્રીએ ટોક્યોમાં તેમની તાજેતરની બેઠકનો એક ફોટોગ્રાફ પણ શેર કર્યો હતો. શ્રેણીબદ્ધ ટ્વીટ્સમાં, પ્રધાનમંત્રી શ્રીએ કહ્યું; “મારા સૌથી પ્રિય મિત્ર શિન્ઝો આબેના દુ:ખદ અવસાનથી હું શબ્દોથી પર આઘાતમાં અને દુઃખી છું. તેઓ એક જબરદસ્ત વૈશ્વિક રાજનેતા, ઉત્કૃષ્ટ નેતા અને નોંધપાત્ર વહીવટકર્તા હતા. તેમણે પોતાનું જીવન જાપાન અને વિશ્વને વધુ સારી જગ્યા બનાવવા માટે સમર્પિત કર્યું હતું. “શ્રી આબે સાથેનો મારો સંબંધ ઘણા વર્ષો જૂનો છે. ગુજરાતના મુખ્યમંત્રી તરીકેના મારા કાર્યકાળ દરમિયાનથી હું તેમને ઓળખતો હતો અને હું
પ્રધાનમંત્રીએ છત્તીસગઢના લોકોને તેમના સ્થાપના દિવસ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ છત્તીસગઢના લોકોને તેમના સ્થાપના દિવસની શુભેચ્છા પાઠવી છે. એક ટ્વિટમાં, પ્રધાનમંત્રીએ કહ્યું; "છત્તીસગઢના સ્થાપના દિવસ પર રાજ્યના તમામ લોકોને હૃદયપૂર્વકની શુભેચ્છાઓ. હું ઈચ્છું છું કે લોકગીતો, લોકનૃત્ય અને કલા-સંસ્કૃતિ માટે આગવી ઓળખ ધરાવતું આ રાજ્ય પ્રગતિના નવા માપદંડો સ્થાપિત કરે."
‘મન કી બાત’-2 (93-ત્રાણુંમી કડી) પ્રસારણ તારીખ : 25-09-2022

મારા પ્રિય દેશવાસીઓ, નમસ્કાર, વિતેલા દિવસોમાં જે વાતે આપણા બધાંનું ધ્યાન આકર્ષિત કર્યું છે તે છે, ચિત્તા. ચિત્તા વિશે વાત કરવા માટે ઢગલાબંધ સંદેશા આવ્યા છે. પછી તે ઉત્તરપ્રદેશના અરૂણકુમાર ગુપ્તાજીનો હોય કે, તેલંગણાના એન. રામચંદ્રન રઘુરામજીનો, ગુજરાતના રાજનજીનો હોય કે પછી, દિલ્હીના સુબ્રતજીનો. દેશના ખૂણેખૂણાથી લોકોએ ભારતમાં ચિત્તાના પુનરાગમન પર આનંદ વ્યક્ત કર્યો છે. ૧૩૦ કરોડ ભારતવાસી ખુશ છે, ગર્વથી ભરેલા છે – આ છે ભારતનો પ્રકૃતિપ્રેમ. તેના વિષે લોકોનો એક સર્વસામાન્ય સવાલ એ જ છે કે, મોદીજી અમને ચિત્તાને જોવાની તક ક્યારે મળશે ? સાથીઓ, આ માટે એક કાર્યદળ બનાવવામાં આવ્યું છે. આ કાર્યદળ ચિત્તાની દેખરેખ રાખશે અને એ જોશે કે, અહિંના વાતાવરણમાં તેઓ કેટલા હળીમળી શક્યા છે. તેના આધારે થોડા મહિના પછી કોઇક નિર્ણય લેવામાં આવશે અને ત્યારે તમે સૌ ચિત્તાને જોઇ શકશો. પરંતુ ત્યાં સુધી હું આપ સૌને થોડું કામ સોંપી રહ્યો છું, તેના માટે
યુરોપિયન ઇન્વેસ્ટમેન્ટ બેંકના પ્રેસિડન્ટ ડૉ. વર્નર હોયર પ્રધાનમંત્રીને મળ્યા

યુરોપિયન ઇન્વેસ્ટમેન્ટ બેંકના પ્રેસિડન્ટ ડો. વર્નર હોયર આજે પ્રધાનમંત્રી શ્રી નરેન્દ્ર મોદીને મળ્યા હતા. તેમની સાથે બેંકના વરિષ્ઠ અધિકારીઓ સામેલ હતા. પ્રધાનમંત્રી વર્ષ અગાઉ યુરોપિયન યુનિયન-ભારત સમિટમાં યુરોપિયન ઇન્વેસ્ટમેન્ટ બેંકના ઉચ્ચ સ્તરીય પ્રતિનિધિમંડળને મળ્યા હતા તથા દિલ્હીમાં બેંકની રિઝનલ ઓફિસ સ્થાપિત કરવા સાથસહકારની ખાતરી આપી હતી. આજે વાતચીતમાં પ્રધાનમંત્રીએ ભારતની આબોહવામાં ફેરફાર અને સ્થાયી પર્યાવરણના ક્ષેત્રોમાં નીતિઓ સમજાવી હતી. યુરોપિયન ઇન્વેસ્ટમેન્ટ બેંકએ લખનૌ મેટ્રો સહિત ભારતમાં પર્યાવરણને અનુકૂળ હોય એવા પ્રોજેક્ટ્સને એક અબજ યુરોનું ધિરાણ કર્યું છે. ડો. હોયરે આબોહવામાં ફેરફારના ક્ષેત્રમાં ભારતની મજબૂત અને સક્રિય પહેલોની પ્રશંસા કરી હતી તથા આ દિશામાં ભારતના પ્રયાસો માટે બેંક સતત સાથસહકાર આપશે તેવું જણાવ્યું હતું.
પીએમએ 26મી જૂન 2022ના રોજ આ મહિનાની મન કી બાત માટેના ઇનપુટ્સ પર ખુશી વ્યક્ત કરી

પ્રધાનમંત્રી, શ્રી નરેન્દ્ર મોદીએ 26મી જૂન 2022ના રોજ આયોજિત આ મહિનાની મન કી બાત માટેના ઇનપુટ્સ પર ખુશી વ્યક્ત કરી છે. શ્રી મોદીએ લોકોને
યોગમાં શ્વાસ લેવાની ઘણી કસરતોનો સમાવેશ થાય છે જેના ઘણા સ્વાસ્થ્ય લાભો છે: પીએમ

પ્રધાનમંત્રી શ્રી નરેન્દ્ર મોદીએ કહ્યું છે કે આસનો સિવાય યોગમાં શ્વાસ લેવાની કેટલીક કસરતો પણ સામેલ છે જેના ઘણા સ્વાસ્થ્ય લાભો છે. શ્રી મોદીએ એક વીડિયો પણ શેર કર્યો છે જેમાં યોગા વ્યાયામ વિશેની વિગતો શામેલ છે. પ્રધાનમંત્રીએ ટ્વીટ કર્યું; “આસનો ઉપરાંત, યોગમાં શ્વાસ લેવાની ઘણી કસરતો પણ સામેલ છે જેના ઘણા સ્વાસ્થ્ય લાભો છે. આ વીડિયોમાં આ કસરતો વિશેની વિગતો શામેલ છે.” “આસન સિવાય યોગમાં કેટલીક શ્વસન કસરતોનો સમાવેશ થાય છે, જેના ઘણાં સ્વાસ્થ્ય લાભો છે. આ વીડિયોમાં આ કસરતો અંગેની વિગતો સામેલ છે.” “आसनांव्यतिरिक्त, योगामध्ये आरोग्यासाठी लाभकारक अशा श्वसनविषयक व्यायामांचा समावेश आहे. या व्हिडीओमध्ये त्या व्यायामांविषयी सविस्तर माहिती दिली आहे.” “ਆਸਣਾਂ ਤੋਂ ਇਲਾਵਾ, ਯੋਗ ਵਿੱਚ ਸਾਹ ਲੈਣ ਦੀਆਂ ਕਈ ਕਸਰਤਾਂ ਵੀ ਸ਼ਾਮਲ ਹੁੰਦੀਆਂ ਹਨ ਜਿਨ੍ਹਾਂ ਦੇ ਬਹੁਤ ਸਾਰੇ ਸਿਹਤ ਲਾਭ ਹੁੰਦੇ ਹਨ। ਇਸ ਵੀਡੀਓ ਵਿੱਚ ਇਨ੍ਹਾਂ ਅਭਿਆਸਾਂ ਬਾਰੇ ਵੇਰਵੇ ਸ਼ਾਮਲ ਹਨ।” “ആസനങ്ങൾക്ക് പുറമെ, ആരോഗ്യത്തിന് ഗുണകരമായ നിരവധി ശ്വസന വ്യായാമങ്ങളും യോഗയിലുണ്ട്. ഈ വ്യായാമങ്ങളുടെ വിശദാംശങ്ങൾ ഈ വീഡിയോയിലുണ്ട്.” “ಆಸನಗಳಷ್ಟೇ ಅಲ್ಲದೆ ಯೋಗವು ಆರೋಗ್ಯಕ್ಕೆ ಉಪಯುಕ್ತವಾದಂತಹ ಹಲವು ಉಸಿರಾಟದ ವ್ಯಾಯಾಮಗಳನ್ನೂ ಒಳಗೊಂಡಿದೆ. ಈ ವಿಡಿಯೊ ಅಂತಹ ವ್ಯಾಯಾಮಗಳ ವಿವರಗಳನ್ನು ಒಳಗೊಂಡಿದೆ.” “ఆసనాలతో పాటు ఎన్నో ఆరోగ్య ప్రయోజనాలు వున్న అనేక శ్వాస సంబంధ వ్యాయామాలు కూడా యోగ లో భాగం. ఈ వీడియో ఆ వ్యాయామాల ద్వారా కలిగే ప్రయోజనాలు వివరిస్తుంది.” “আসনৰ উপৰিও যোগত কেইবাটাও শ্বাস-প্ৰশ্বাসৰ ব্যায়াম থাকে, যিসমূহৰ বহুতো স্বাস্থ্য উপকাৰীতা আছে। এই ব্যায়ামসমূহৰ বিষয়ে সবিশেষ এই ভিডিঅ'টোত সন্নিবিষ্ট কৰা হৈছে।” “আসন ছাড়াও যোগায় রয়েছে বিভিন্ন ধরনের প্রাণায়াম যেগুলোর বহুধরনের স্বাস্থ্যগত সুফল আছে। এই ভিডিও তে আছে ঐসব প্রাণায়াম সম্পর্কে বিশদ বিবরণ ।” “ଆସନ ବ୍ୟତୀତ, ଶ୍ଵାସକ୍ରିୟାଜନିତ ବ୍ୟାୟାମ ମଧ୍ୟ ଯୋଗର ଅଂଶ । ଏହା ସ୍ୱାସ୍ଥ୍ୟ ପାଇଁ ଅତ୍ୟନ୍ତ ଉପକାରୀ । ଏହି ଭିଡ଼ିଓରେ ଏ ସମ୍ପର୍କିତ ବିସ୍ତୃତ ବିବରଣୀ ରହିଛି ।” “ஆசனங்கள் மட்டுமன்றி, யோகா பல்வேறு ஆரோக்கிய நலன்களை அளிக்கக் கூடிய பல மூச்சு பயிற்சிகளையும் உள்ளடக்கியது. இந்த காணொலி இப்பயிற்சிகள் தொடர்பான விளக்கங்களைக் கொண்டுள்ளது.” “आसन के अलावा योग में कई तरह की  भी शामिल होती हैं। ये सेहत के लिए कितनी लाभकारी हैं, जानिए इस वीडियो में…”
પ્રધાનમંત્રી મોદીનું ઈઝરાયલમાં આગમન; બેન ગુરિઓન એરપોર્ટ પર ઔપચારિક સ્વાગત

પ્રધાનમંત્રી શ્રી નરેન્દ્ર મોદીનું આજે તેલ અવિવના બેન ગુરિઓન એરપોર્ટ પર આગમન થયું હતું. અહીં પ્રધાનમંત્રી મોદીના સ્વાગત માટે વિસ્તૃત સત્તાવાર સ્વાગત સમારંભનું આયોજન થયું હતું, જેમાં ઈઝરાયલના પ્રધાનમંત્રી શ્રી બેન્જામિન નેતાન્યાહુએ પ્રધાનમંત્રી મોદીનું સ્વાગત કર્યું હતું. પ્રધાનમંત્રી મોદીએ સમારંભમાં ગાર્ડ ઓફ ઓનરનો સ્વીકાર કર્યો હતો. ઈઝરાયલના પ્રધાનમંત્રી નેતાન્યાહુએ તેમના અખબારી નિવેદનની શરૂઆત હિંદી શબ્દો “आपका स्वागत है मेरे दोस्त” સાથે કરી હતી. તેમણે કહ્યું હતું કે, પ્રધાનમંત્રી મોદીનું ખુલ્લા હૃદયે સ્વાગત છે અને બંને દેશો વચ્ચે સાથસહકાર સ્થાપિત કરવા માટે અનેક ક્ષેત્રોમાં પુષ્કળ તકો ઉપલબ્ધ છે. તેમણે પ્રધાનમંત્રીને મહાન નેતા અને “વિશ્વના અગ્રણી નેતા” ગણાવ્યા હતા. આ પ્રસંગે પ્રધાનમંત્રી મોદીએ પણ તેમના અખબારી નિવેદનની શરૂઆત હિબ્રૂ ભાષાના શબ્દો “શલોમ લે’કુલમ” સાથે કરી હતી. તેમણે હિબ્રૂ ભાષામાં જ કહ્યું હતું કે, “ઈઝરાયલમાં આગમનથી મને આનંદ થયો છે.” અહીં તેમણે બરોબર 41 વર્ષ અગાઉ 4 જુલાઈના રોજ ઇઝરાયલે એન્ટેબીમાં કરેલ ઓપરેશનને યાદ કર્યું હતું. તેમાં પ્રધાનમંત્રી નેતાન્યાહુના મોટા ભાઈએ ઇઝરાયલના અનેક બંધકોને મુક્ત કરાવવા શહીદી વહોરી હતી. આપણા ઊંચી વૃદ્ધિને જાળવી રાખવાના અને સંપૂર્ણ, સર્વાંગી વિકાસના માર્ગે ભારત ઇઝરાયલને તેના મહત્વપૂર્ણ ભાગીદારોમાં સ્થાન આપે છે તેવું પ્રધાનમંત્રીએ જણાવ્યું હતું. સંયુક્ત આર્થિક સમૃદ્ધિ માટે ભાગીદારીનું નિર્માણ કરવાની સાથે આપણે આતંકવાદ જેવા સામાન્ય જોખમો સામે આપણા સમાજોનું સંરક્ષણ કરવા સાથસહકાર પણ આપી રહ્યા છીએ તેવું તેમણે ઉમેર્યું હતું. આ પ્રસંગે પ્રધાનમંત્રી મોદીએ ઇઝરાયલમાં ભારતીય સમુદાયને મળવા આતુરતા વ્યક્ત કરી હતી. તેમણે કહ્યું હતું કે, ભારતીય મૂળના યહુદીઓ આપણા બંને સમાજને સમૃદ્ધ કરે છે.
પ્રધાનમંત્રીને 2018નો સિઓલ શાંતિ પુરસ્કાર મળ્યો

સિઓલ પીસ પ્રાઇઝ કમિટીએ પ્રધાનમંત્રી શ્રી નરેન્દ્ર મોદીને 2018 સિઓલ શાંતિ પુરસ્કાર એનાયત કરવાનો નિર્ણય લીધો હતો. પ્રધાનમંત્રી મોદીનાં આંતરરાષ્ટ્રીય સહકાર વધારવાનાં, વૈશ્વિક આર્થિક વૃદ્ધિને વેગ આપવા, દુનિયાનાં સૌથી વધુ ઝડપથી વિકસતાં અર્થતંત્રોમાં ઝડપી આર્થિક વૃદ્ધિ દ્વારા ભારતીયોનાં માનવ વિકાસને વેગ આપવા તથા ભ્રષ્ટાચાર વિરોધી અને સામાજિક સમરસતાનાં પ્રયાસો મારફતે લોકશાહીને વધુ વિકસાવવાનાં પ્રયાસો બદલ આ પુરસ્કાર આપવાનો નિર્ણય લેવાયો છે. જ્યારે 2018 સિઓલ શાંતિ પુરસ્કાર આપતાં પુરસ્કાર સમિતિએ પ્રધાનમંત્રી મોદીનાં ભારતીય અને આંતરરાષ્ટ્રીય અર્થતંત્રોની વૃદ્ધિ માટેનાં પ્રયાસો, ધનિક અને ગરીબ વચ્ચે સામાજિક અને આર્થિક અસમાનતા દૂર કરવા માટે ‘મોદીનોમિક્સ’ ઊભું કરવાની પ્રશંસા કરી હતી. સમિતિએ પ્રધાનમંત્રીને ભ્રષ્ટાચાર વિરોધી પગલાંઓ અને વિમુદ્રીકરણ મારફતે સરકારને પારદર્શક બનાવવાનો શ્રેય પણ આપ્યો હતો. સમિતિએ ‘મોદી સિદ્ધાંત’ (
પ્રધાનમંત્રીએ પુડુચેરીમાં 25મા રાષ્ટ્રીય યુવા મહોત્સવનું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સિંગના માધ્યમથી પુડુચેરીમાં 25મા રાષ્ટ્રીય યુવા મહોત્સવનું ઉદ્ઘાટન કર્યું હતું. આજે સ્વામી વિવેકાનંદની જન્મતિથિ છે જેને રાષ્ટ્રીય યુવા દિવસ તરીકે ઉજવવામાં આવે છે. આ કાર્યક્રમ દરમિયાન પ્રધાનમંત્રી “મરે સપનોં કા ભારત” અને “ભારતની આઝાદીની ચળવળના અજ્ઞાત નાયકો” વિષય પર લખાયેલા પસંદગીના નિબંધોનું વિમોચન કર્યું હતું. આ બંને થીમ પર લગભગ 1 લાખ કરતાં વધારે યુવાનોએ તેમના નિબંધો સબમિટ કર્યા હતા જેમાંથી કેટલાક નિબંધો પસંદ કરવામાં આવ્યા છે. પ્રધાનમંત્રીએ અંદાજે રૂપિયા 122 કરોડના રોકાણ સાથે પુડુચેરીમાં સ્થાપવામાં આવેલા
પ્રધાનમંત્રીએ 1965ના યુદ્ધમાં મળેલી જીત અને ભારતીય જવાનોના બલિદાનની સ્વર્ણ જયંતીના અવસર પર અમર જવાન જ્યોતિ પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ આજે (22 સપ્ટેમ્બર, 2015) નવી દિલ્હીના ઈન્ડિયા ગેટ સ્થિત અમર જવાન જ્યોતિ પર 1965માં ભારત – પાકિસ્તાન યુદ્ધમાં મળેલી જીત અને ભારતીય જવાનોના બલિદાનની સ્વર્ણ જયંતીના અવસર પર શ્રદ્ધાંજલિ અર્પણ કરી હતી. પ્રધાનમંત્રીએ અમર જવાન જ્યોતિ પર પુષ્પ ચઢાવ્યા હતા. પ્રધાનમંત્રીએ આગંતુક પુસ્તિકા પર પોતાના ઉદ્ગાર વ્યક્ત કર્યા હતા. તેમણે યુદ્ધમાં ભાગ લેનારા પૂર્વ સૈનિકો અને તેમના પરિજનોની મુલાકાત લીધી હતી.
વેક્સીન એલાયન્સ ગવીના મુખ્ય કાર્યકારી અધિકારી, ડૉ સેઠ બર્કલીએ પ્રધાનમંત્રી સાથે મુલાકાત કરી

પ્રધાનમંત્રી શ્રી નરેન્દ્ર મોદીએ ભારતમાં બાળકોના રસીકરણ, રસીમાં નવાચાર અને દેશમાં બાળકોના પ્રતિરક્ષણના કાર્યાન્વયનની બાબતમાં વિચાર વિમર્શ કરવા માટે વૈક્સીન એલાયન્સ ગવીના મુખ્ય કાર્યકારી અધિકારી, ડૉ. સેઠ બર્કલી સાથે મુલાકાત કરી. ડૉ. બર્કલીએ ‘મિશન ઈન્દ્રધનુષ’ અને મેક ઈન ઈન્ડિયા જેવી સરકારની નવાચાર પહેલોની પ્રશંસા કરતા કહ્યું કે આ બંને પહેલો ભારતમાં બાળકોનું પ્રતિરક્ષણ સુધારી રહી છે. મિશન ઈન્દ્રધનુષે રસી ન લાગેલા બાળકો સુધી પોતાની પહોંચ બનાવી છે અને મેક ઈન ઈન્ડિયા એ એ સુનિશ્ચિત કર્યું છે કે આખી દુનિયામાં આ રસી ગરીબોને સસ્તા દરોમાં ઉપલબ્ધ થાય. બેઠક દરમિયાન 2016-2021 માટે ભારતની સાથે ગવીની પ્રસ્તાવિત નવી રણનીતિક ભાગીદારી પર પણ ચર્ચા કરાઈ. આનાથી ભારતમાં બધા બાળકો માટે આધુનિક અને અત્યાધિક પ્રભાવી બાળપણમાં આપવાની રસીની શરૂઆતમાં ઝડપ લાવવા માટે 500 મિલિટર અમેરિકન ડોલરની મદદ મળશે. આમાં નિમોનિયા અને ડાયેરીયાની સાથે-સાથે ખસરા – રૂબેલા અને ગર્ભાશય ગ્રીવાના કેન્સરની સામે બાળકોને સુરક્ષા પૂરી પાડવા માટે રસીની ઉપલબ્ધિ હોવાનો સમાવેશ છે. પ્રધાનમંત્રી અને ડૉ. બર્કલીએ રસીની કોલ્ડ ચેનમાં ન માત્ર ભારતમાં પરંતુ આખી દુનિયામાં સુધાર લાવવા માટે સૌર ઉર્જા જેવી પર્યાવરણની દ્રષ્ટિથી ટકાઉ પ્રૌદ્યોગિકીનો ઉપયોગ કરવાની સાથે – સાથે દવાઓ ખરીદવાની ક્ષમતા, ગુણવત્તા, આશ્વાસન અને સ્થિરતાની બાબતમાં પણ વિચાર-વિમર્શ કર્યો.
મંત્રીમંડળે નાણાકીય વર્ષ 2018-19 માટે રેલવેના કર્મચારીઓ માટે પીએલબીની ચૂકવણીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે નાણાકીય વર્ષ 2018-19 માટે પાત્રતા ધરાવતા 11.52 લાખથી વધુ નોન ગેઝેટેડ રેલવે કર્મચારીઓને ઉત્પાદકતા આધારિત બોનસ (પીએલબી) કે જે 78 દિવસના પગારને સમકક્ષ છે તેની ચૂકવણી કરવાની મંજૂરી આપી દીધી છે. રેલવે કર્મચારીઓમાં ઔદ્યોગિક શાંતિ અને પ્રેરણા જાળવી રાખવા માટે આ નિર્ણય લેવામાં આવ્યો છે. તેના પગલે સરકારી તિજોરીમાં 2024.40 કરોડ રૂપિયાનો ખર્ચ ઉમેરાશે. શ્રી નરેન્દ્ર મોદી દ્વારા સંચાલિત સરકારે સતત છઠ્ઠા વર્ષે આ 78 દિવસના પગારના બોનસની ચૂકવણી યથાવત જાળવી રાખી છે. તેને ક્યારેય ઘટાડવામાં નથી આવી. લાભ: નાણાકીય વર્ષ 2018-19 માટે યોગ્યતા ધરાવતા રેલવેના કર્મચારીઓ (આરપીએફ/આરપીએસએફ પર્સોનેલ સિવાયના)ને 78 દિવસના પગારને સમકક્ષ પીએલબીની ચૂકવણી કરવાથી વિશાળ સંખ્યામાં રહેલા રેલવેના કર્મચારીઓમાં રેલવેના પ્રદર્શનને વધુ સારું બનાવવાનો ઉત્સાહ વધશે અને તેઓ આગળ જતા ઉત્પાદકતાનું સ્તર વધુ સુધારશે તેમજ ઔદ્યોગિક શાંતિ પણ જળવાયેલી રહેશે. તમામ નોન ગેઝેટેડ રેલવે કર્મચારીઓને પીએલબી એ રેલવેને અસરકારક રીતે ચલાવવામાં તેમના યોગદાન બદલ આપવામાં આવેલ એક પુરસ્કાર છે. વિશાળ સંખ્યામાં રહેલા રેલવે કર્મચારીઓ અને તેમના પરિવારોની અંદર આ પુરસ્કારથી સંકલિતતા અને સમાનતાની ભાવનામાં પણ વૃદ્ધિ થશે.
પ્રધાનમંત્રીએ કર્ણાટકને રાજ્યોત્સવ નિમિત્તે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ કર્ણાટકના લોકોને તેના રાજ્યોત્સવ નિમિત્તે શુભેચ્છા પાઠવી હતી. કર્ણાટક રાજ્યની રચના રાજ્ય પુનર્ગઠન અધિનિયમ અનુસાર 1 નવેમ્બર, 1956ના રોજ થઇ હતી. પ્રધાનમંત્રીએ દેશની પ્રગતિમાં ઉત્કૃષ્ટ યોગદાન માટે રાજ્યને શુભેચ્છા પાઠવી હતી. પ્રધાનમંત્રીએ કહ્યું, “કર્ણાટક રાજ્યોત્સવ ભારતની પ્રગતિમાં કર્ણાટકના ઉત્કૃષ્ટ યોગદાનનો ઉત્સવ છે. રાજ્યની સુંદરતા અને રાજ્યના લોકોનોપ્રેમાળ સ્વભાવ જાણીતો છે. આવનારા સમયમાં કર્ણાટકના વિકાસની કામના કરું છું.”
ભૂસ્તરશાસ્ત્ર અંગે ભારત અને યુનાઇટેડ સ્ટેટ્સ ઓફ અમેરિકા વચ્ચે સહકાર માટેના સમજૂતી કરારને કેબિનેટની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષ સ્થાને કેન્દ્રીય મંત્રીમંડળે ભારત સરકારના ખાણ મંત્રાલયના ભારતીય ભૂસ્તરશાસ્ત્ર સર્વેક્ષણ (જીએસઆઈ) અને યુનાઇટેડ સ્ટેટ્સ ઓફ અમેરિકાના પૃથ્વી અને પર્યાવરણના કોલેજ ઓફ આર્ટ્સ, સાયન્સ અને એજ્યકેશન વતીના ફ્લોરિડા ઇન્ટરનેશનલ યુનિવર્સિટીના ટ્રસ્ટીઓના બોર્ડ વચ્ચે સમજૂતી કરાર (એમઓયુ) પર હસ્તાક્ષર કરવાની મંજૂરી આપી હતી. બંને પક્ષ વચ્ચે સહકાર માટે નિશ્ચિત કરાયેલા મુદ્દા આ મુજબ રહેશે ઃ a. ભૂસ્તરશાસ્ત્રીય જ્ઞાનનો વિકાસ, ભારત–એશિયામાં લાવારસ બાદના તફાવતમાં ભૂસ્તરશાસ્ત્ર અને ટેકટોનિક સંબંધિત સંશોધન તથા પૂર્વીય હિમાલયન પર્વતમાળામાં ભૌગોલિક ઇતિહાસ અને ટેકટોનિક સંશોધનનો સમાવેશ થાય છે. b. લાવારસ બાદના પટ્ટામાં (લદ્દાખ પ્લુટોન્સ) પ્રાદેશિક ભૂસ્તરશાસ્ત્રીય, ભૂ–રસાયણશાસ્ત્ર, પેટ્રોલોજિકલ અને મલ્ટિ–આઇસોટોપિક અભ્યાસના ક્ષેત્રોની સમીક્ષામાં સહકારી પ્રોજેક્ટનો વિકાસ કરવો. c. ટેકનોલોજી અને ભૌગોલિક–વૈજ્ઞાનિક ડાટા અંગે માહિતીનું આદાન–પ્રદાન કરવું. d. બંને પક્ષો વચ્ચે નિશ્ચિત થાય તેવા પરસ્પર હિતોની અન્ય બાબતો અંગે નિર્ણય. લાભોઃ આ સમજૂતી કરાર ભૂસ્તરશાસ્ત્રના ક્ષેત્રે ભારતીય ભૂસ્તરશાસ્ત્ર સર્વેક્ષણ (જીએસઆઈ) અને ફ્લોરિડા ઇન્ટરનેશનલ યુનિવર્સિટી (એફઆઈયુ) વચ્ચે સહકાર માટે સંસ્થાકીય મિકેનિઝમ પૂરું પાડશે. હેતૂઓઃ આ સમજૂતીના ઉદ્દેશો પેઢીના ભૌગોલિક અને ટેકટોનિક વાતાવરણને સમજવા અને ભારત–એશિયામાં અથડામણ પછીના સ્થળાંતર અને ખાસ કરીને લાવારસ ઉત્પત્તિ બાદનું ખંડીય અથડામણનું મોડેલ બનાવવું અને પૂર્વીય હિમાયલ પર્વતમાળાનો ભૌગોલિક ઇતિહાસ અને ટેકનોટિક્સ રચવાના છે. આ માટેની પ્રવૃત્તિમાં ટેકનોલોજી અને જીયોસાયન્ટિફિક ડાટાની માહિતીનું આદાન પ્રદાન, પૂર્વીય હિમાલયન પર્વતમાળામાં ભૌગોલિક ઇતિહાસ અને ટેકટોનિક વાતાવરણ અંગેના સંશોધન, પૂર્વીય હિમાલય પર્વતમાળાના ભૌગોલિક ઇતિહાસ અને ટેક્નોટિક્સ અને લાવારસ બાદના પટ્ટામાં (લદ્દાખ પ્લુટોન્સ) પ્રાદેશિક ભૂસ્તરશાસ્ત્રીય, ભૂ–રસાયણશાસ્ત્ર, પેટ્રોલોજિકલ અને મલ્ટિ–આઇસોટોપિક અભ્યાસના ક્ષેત્રોની સમીક્ષામાં સહકારી પ્રોજેક્ટનો વિકાસ કરવો જેવી બાબતોનો સમાવેશ થાય છે.
પીએમએ આશુરાના દિવસે હઝરત ઇમામ હુસૈન (અ.સ.)ના બલિદાનને યાદ કર્યા

પ્રધાનમંત્રી શ્રી નરેન્દ્ર મોદીએ આશુરાના દિવસે હઝરત ઇમામ હુસૈન (અ.સ.)ના બલિદાનોને યાદ કર્યા હતા અને કહ્યું હતું કે સત્ય પ્રત્યેની તેમની અતૂટ પ્રતિબદ્ધતા અને અન્યાય સામેની તેમની લડત માટે તેમને યાદ કરવામાં આવે છે. એક ટ્વિટમાં, વડા પ્રધાને કહ્યું; “આજનો દિવસ હઝરત ઇમામ હુસૈન (અ.સ.)ના બલિદાનને યાદ કરવાનો દિવસ છે. તેમને સત્ય પ્રત્યેની તેમની અતૂટ પ્રતિબદ્ધતા અને અન્યાય સામેની લડાઈ માટે યાદ કરવામાં આવે છે. તેમણે સમાનતા અને ભાઈચારાને પણ ખૂબ મહત્વ આપ્યું હતું.”
પ્રધાનમંત્રીએ પ્રયાગરાજમાં સ્વચ્છ કુંભ, સ્વચ્છ આભાર કાર્યક્રમને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે પ્રયાગરાજમાં સ્વચ્છ કુંભ, સ્વચ્છ આભાર કાર્યક્રમને સંબોધન કર્યુ હતું. પ્રધાનમંત્રી પ્રયાગરાજમાં પવિત્ર સંગમ સ્થાને ડૂબકી લગાવ્યા પછી અને સ્વચ્છ કુંભની ખાતરી માટે સતત પ્રયાસ કરનારા પસંદગીના સ્વચ્છતા કર્મચારીઓનું બહુમાન કરી તેમની “ચરણ વંદના” કર્યા પછી મંચ સુધી પહોંચ્યા હતા. તેમણે પ્રયાગરાજ ખાતે કુંભમાં આવનારા તમામ ભાવિક યાત્રાળુઓ માટે ઉત્તમ ગોઠવણ કરનાર તમામ લોકોને “કર્મ- યોગી” ગણાવ્યા હતા. આ સંદર્ભમાં તેમણે જણાવ્યુ હતું કે એનડીઆરએફ, નાવિકો, સ્થાનિક લોકો અને સફાઈ કર્મચારીઓ પણ આભારના અધિકારી છે. તેમણે એવો ઉલ્લેખ કર્યો હતો કે છેલ્લા થોડાંક સપ્તાહોમાં 21 કરોડથી વધુ લોકોએ કુંભની મુલાકાત લીધી હતી. તેમણે જણાવ્યું હતું કે સફાઈ કર્મચારીઓએ પૂરવાર કર્યું છે કે કંઈ પણ અસંભવ નથી. તેમણે જણાવ્યું હતું કે સફાઈ કર્મચારીઓ અત્યંત સન્માન અને કદરને પાત્ર છે. તેમણે જણાવ્યું હતું કે કેટલાક સફાઈ કર્મચારીઓને તેમણે ચરણ વંદના કરી તે ક્ષણો ઈતિહાસમાં કંડારાઈ જશે અને યાદગાર બની જશે. પ્રધાનમંત્રીએ જણાવ્યું હતું કે આજે જેની જાહેરાત કરવામાં આવી છે તે સ્વચ્છ સેવા સન્માન કોશથી સફાઈ કર્મચારીઓ અને તેમના પરિવારોને જરૂરિયાતના સમયે સહાય મળશે. પ્રધાનમંત્રી જણાવ્યું કે સ્વચ્છ ભારત અભિયાન ઝડપભેર આગળ વધી રહ્યું છે. તેમણે કહ્યું કે દેશ મહાત્મા ગાંધીની આ વર્ષે 2 ઓક્ટોબરના રોજ આવનારી 150મી જન્મજયંતિ પ્રસંગે જાહેરમાં શૌચમુક્ત બનવાની દિશામાં આગળ વધી રહ્યું છે. શ્રી નરેન્દ્ર મોદીએ જણાવ્યું હતું કે આ વર્ષે ગંગા યોજનાની સફાઈ પણ ચર્ચા મોટી ચર્ચાનો વિષય બની છે. તેમણે ઉમેર્યું કે આજે તેઓ પ્રથમવાર તેના સાક્ષી બન્યા છે. તેમણે કહ્યું કે આ નમાની ગંગે યોજનાના પ્રયાસોનું પરિણામ છે. તેમણે કહ્યું કે નદીમાં વહેતી ગટરો બંધ કરી દેવામાં આવી છે અને સ્યુએઝ ટ્રીટમેન્ટ પ્લાન્ટનું નિર્માણ કરવામાં આવ્યું છે. તેમણે કહ્યું કે થોડા દિવસો પહેલાં તેમણે સિઓલ શાંતિ પુરસ્કાર પ્રાપ્ત થયો હતો તેમા તેમને રૂ. 1.30 કરોડની રકમનો સમાવેશ થતો હતો અને તેમણે આ રકમ નમામી ગંગે મિશનને દાનમાં આપી છે. તેમણે જણાવ્યું હતું કે, પ્રધાનમંત્રી તરીકે તેમને જે ઉપહાર અને સ્મૃતિ ચિહ્નો મળ્યા છે તેની હરાજી કરવામાં આવી છે અને તેમાંથી મળેલી રકમ પણ નમામી ગંગે યોજનાને આપવામાં આવી છે. પ્રધાનમંત્રીએ કુંભમાં કામગીરી કરી રહેલા નાવિકોની પણ પ્રશંસા કરી હતી. તેમણે નોંધ લીધી હતી કે, આઝાદી પછી સૌપ્રથમ વાર કુંભમાં આવતા યાત્રાળુઓને અક્ષયવટની મુલાકાત લેવાની તક મળી છે. પ્રધાનમંત્રીએ સમારંભમાં હાજર રહેલા તમામ લોકોનો તેમનું આધ્યાત્મિકતા, શ્રદ્ધ અને આધુનિકતાના પ્રતિક સમાન કુંભનું વિઝન સાકાર કરવા બદલ આભાર માન્યો હતો. ઉત્તરપ્રદેશની પોલિસે જે ભૂમિકા ભજવી હતી તે બદલ પોલિસતંત્રનો પણ તેમણે આભાર માન્યો હતો. પ્રધાનમંત્રીએ જણાવ્યું હતું કે આ વર્ષે કુંભ માટે જે વ્યવસ્થા કરવામાં આવી હતી તેમાં મહત્વની માળખાગત સુવિધાઓના વિકાસનો પણ સમાવેશ થાય છે, જે કુંભ મેળો પૂર્ણ થયા પછી પણ શહેરને સેવા આપવાનું ચાલુ રાખશે.
પ્રધાનમંત્રીએ શ્રી વેદ મારવાહના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ દિલ્હીના પૂર્વ પોલીસ આયુક્ત અને મણિપુર, મિજોરમ, તેમજ ઝારખંડના પૂર્વ રાજ્યપાલ શ્રી વેદ મારવાહના નિધન પર શોક વ્યક્ત કર્યો. પ્રધાનમંત્રીએ કહ્યું ” શ્રી વેદ મારવાહજીએ એમના સાર્વજનિક જીવનમાં આપેલા સમૃદ્ધ યોગદાન બદલ યાદ રાખવામાં આવશે.એક આઈ.પી.એસ. અધિકારી તરીકે અદમ્ય સાહસ એમના જીવનમાં વણાયેલું રહ્યું. તેઓ એક બુદ્ધિજીવી પણ હતા. એમના નિધનથી દુઃખ થયું છે. એમના પરિવાર અને પ્રશંસકો પ્રત્યે સંવેદના. ઓમ શાંતિ.
આરા, બિહારમાં વિકાસની યોજનાની જાહેરાતના પ્રસંગે વડાપ્રધાનની ટિપ્પણી

વડાપ્રધાને આજે બિહાર માટે 1.25 લાખ કરોડ રૂપિયાના વિકાસ પેકેજની જાહેરાત કરી છે. તેમણે જણાવ્યું હતું કે જુદી જુદી ચાલી રહેલી યોજનાઓના માધ્યમથી રાજ્યમાં વધારાના 40 હજાર કરોડ રૂપિયા ખર્ચવામાં આવી રહ્યા છે. વડાપ્રધાને બિહારના આરામાં અનેક વિકાસ યોજાનાઓની જાહેરાતના પ્રસંગે આયોજિત સમારંભને સંબોધિત કર્યો હતો. વડાપ્રધાને 11 રાષ્ટ્રીય રાજમાર્ગ યોજનાઓનું ઉદ્ધાટન કરીને તક્તીઓનું અનાવરણ કર્યું હતું. તેમણે 22 કૌશલ્ય પ્રશિક્ષણ કેન્દ્રોનું ઉદ્ધાટન કર્યું હતું તથા મહિલાઓ માટે પટણામાં સ્થપાનારી વ્યવસાયિક પ્રશિક્ષણ સંસ્થાની આધારશિલા રાખી હતી. પ્રધાનમંત્રીએ જણાવ્યું હતું કે આજે જાહેરાત કરવામાં આવેલી યોજનાઓથી આવનારા સમયમાં બિહારની તસવીર બદલાશે. તેમણે જણાવ્યું હતું કે તેમની સરકાર ટુકડાઓમાં વિચારતી નથી. વડાપ્રધાને મેક ઇન ઇન્ડિયા કાર્યક્રમની ચર્ચા કરી હતી અને જણાવ્યું હતું કે વિદેશી રોકણના વાયદા કરવામાં આવી રહ્યા છે. તેમણે આ સંબંધમાં સંયુક્ત આરબ અમીરાત સરકારની પ્રતિબદ્ધતાનો પણ ઉલ્લેખ કર્યો હતો. તેમણે જણાવ્યું હતું કે મેક ઇન ઇન્ડિયાની સફળતા તથા રોજગાર સુનિશ્ચિત કરવા માટે કૌશલ્ય વિકાસ અને સતત વિજળી પહોંચાડવી જરૂરી છે. તેમણે સ્ટાર્ટ અપ ઇન્ડિયા, સ્ટેન્ડ-અપ ઇન્ડિયાના આહવાનની પણ ચર્ચા કરી હતી. તેમણે જણાવ્યું હતું કે આ એક સમગ્ર વિઝન છે, જેની સાથે સરકાર કામ કરી રહી છે. વડાપ્રધાને જણાવ્યું હતું કે કૃષિ વિકાસ માટે ખેડૂતોના કલ્યાણ જરૂરી છે. તેમણે જણાવ્યું હતું કે કૃષિ મંત્રાલયને નવું નામ આપવામાં આવી રહ્યું છે અને હવે તેમનું નામ કૃષિ તથા ખેડૂત કલ્યાણ મંત્રાલય હશે. વડાપ્રધાને જણાવ્યું હતું કે ભારતની પ્રગતિ માટે ભારતના પૂર્વ ભાગનું આગળ વધવું જરૂરી છે.
મંત્રીમંડળે દ્વારા નાવિકોની યોગ્યતાના પ્રમાણપત્રોની એક પક્ષીય – દ્વિપક્ષીય માન્યતા માટે વિદેશી દેશો સાથેના મોડેલ સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે તાલીમ પ્રમાણપત્ર અને ધોરણો અંગે આંતરરાષ્ટ્રીય સંમેલનના 1-10 ના નિયમનને અનુલક્ષીને પ્રમાણપત્રોની એક પક્ષીય – દ્વિપક્ષીય માન્યતા માટેના મોડેલ મેમોરેન્ડમ ઓફ અન્ડરસ્ટેન્ડિંગ (એમઓયુ)ને મંજૂરી આપી દીધી છે. નાવિકો માટે વોચ કિપીંગ (એસટીસીડબલ્યુ), 1978માં શિપિંગ ડિરેક્ટર જનરલ, ભારત સરકાર અને તેમના વિદેશી સમકક્ષો વચ્ચે શિપિંગ પ્રભારી મંત્રી અને વિદેશી બાબતોના પ્રધાનની મંજૂરીથી સુધારણા કરવામાં આવશે. લાભો: એક તરફી એમઓયુ તે દેશ દ્વારા રજૂ કરાયેલા પ્રમાણપત્રોને ભારત દ્વારા સમાન માન્યતા પ્રાપ્ત કર્યા વગર, ભારતીય સમુદ્રી નાવિકોને ડારયેક્ટર જનરલ ઓફ શિપિંગ દ્વારા ઈસ્યુ કરાયેલા પ્રમાણપત્રોને બીજા દેશો દ્વારા એક તરફી માન્યતાની સુવિધા પ્રદાન કરશે. તેથી ભારતીય નાવિકો રોજગાર માટે તે દેશના વડપણ હેઠળ વહાણો પર બેસવા માટે પાત્ર બનશે. આથી રોજગારીની તકો વધશે. સંબંધિત દેશો એસટીસીડબલ્યુ સંમેલનના નિયમન 1-10 ની જોગવાઈ અનુસાર પ્રસ્તાવિક દ્વિપક્ષીય એમઓયુ ભારત અન્ય દેશ સાથે કરશે. જેની સાથે એવું એમઓયુ કરી શકાય છે જેમાં સમુદ્રી શિક્ષણ, તાલીમની યોગ્યતાનું પ્રમાણપત્ર, સમર્થન, તાલીમના દસ્તાવેજી પુરાવા અને તબીબી તંદુરસ્તી પ્રમાણપત્રો પ્રમાણીક રૂપે માન્યતા પ્રાપ્ત જે તે દેશના નાગરિકોને ઈસ્યુ કરાશે. તેથી દ્વિપક્ષીય એમઓયુ બંને દેશના નાવિકો માટે માન્યતા પ્રમાણપત્રોને આધારે બંને પક્ષાના જહાજો ઉપર રોજગાર માટે પાત્ર બનશે. પ્રશિક્ષિત સમુદ્રી નાવિકોના મોટા પુલની સાથે સમુદ્રી પુરવઠો પૂરો પાડતા દેશ ભારતને ફાયદો થશે.
પ્રધાનમંત્રીએ ઈન્ડોનેશિયામાં ભૂકંપને કારણે થયેલી જાનહાનિ પર ઊંડો શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઈન્ડોનેશિયામાં ભૂકંપને કારણે થયેલી જાનહાનિ બાદ ઊંડો શોક અને વ્યથા વ્યક્ત કરી છે. તેમણે ઘાયલોને ઝડપથી સ્વસ્થ થવાની કામના કરી અને કહ્યું કે ભારત આ દુઃખની ઘડીમાં ઈન્ડોનેશિયાની સાથે છે. પ્રધાનમંત્રીએ ટ્વીટ કર્યું; “ઈન્ડોનેશિયામાં આવેલા ભૂકંપથી જાનહાનિ અને સંપત્તિના નુકસાનથી વ્યથિત છું. પીડિતો અને તેમના પરિવારો પ્રત્યે ઊંડી સંવેદના. ઘાયલોને જલ્દી સ્વસ્થ થવાની કામના. ભારત દુઃખની આ ઘડીમાં ઈન્ડોનેશિયાની સાથે છે.”
પ્રધાનમંત્રી શ્રીએ મહામહિમ વિલિયમ એસ રૂટોને કેન્યાના રાષ્ટ્રપતિ તરીકે ચૂંટાવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ મહામહિમ વિલિયમ એસ રૂટોને કેન્યાના રાષ્ટ્રપતિ તરીકે ચૂંટાવા બદલ અભિનંદન પાઠવ્યા છે. એક ટ્વીટમાં, પ્રધાનમંત્રી શ્રીએ કહ્યું; "કેન્યાના રાષ્ટ્રપતિ તરીકે ચૂંટાયા પર @
પ્રધાનમંત્રીએ પરમ પૂજ્ય પ્રમુખ સ્વામી મહારાજને તેમની જન્મજયંતિ પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ પરમ પૂજ્ય પ્રમુખ સ્વામી મહારાજને તેમની જન્મજયંતિ પર શ્રદ્ધાંજલિ અર્પણ કરી હતી. પ્રધાનમંત્રીએ કહ્યું હતું કે, “હું સમગ્ર વિશ્વનાં લાખો હરિભક્તો સાથે જોડાઇને પરમ પૂજ્ય પ્રમુખ સ્વામી મહારાજને તેમની જન્મજયંતિ પર વંદન કરૂ છું. તેઓ પવિત્ર આત્મા હતાં, એમણે સમાજનાં ઉત્કર્ષ માટે ઉત્કૃષ્ટ સેવા કરી હતી અને માનવતાસભર કાર્યો મારફતે લાખો લોકોનાં જીવન પર સકારાત્મક અસર પેદા કરી હતી. પરમ પૂજ્ય પ્રમુખ સ્વામી મહારાજનાં ઉચ્ચ વિચારો લોકોને માર્ગદર્શન આપતાં રહેશે અને સમાજનાં તમામ તબક્કાઓનાં લોકોને પ્રેરિત કરતાં રહેશે. તેઓ જરૂરિયાતમંદો, ગરીબો અને વંચિતોનાં જીવનની કાયાપલટ કરવાનું સ્વપ્ન ધરાવતાં હતાં અને આપણને તેમનાં સ્વપ્નને સાકાર કરવા હંમેશા પ્રેરણા મળી છે. પરમ પૂજ્ય પ્રમુખ સ્વામી મહારાજ સાથે મારો સંબંધ વિશેષ હતો. મેં તેમની સાથે પસાર કરેલો સમય યાદગાર હતો. હું તેમનાં આશીર્વાદ મળવા બદલ મારી જાતને નસીબદાર ગણું છું. ગયા વર્ષે સાળંગપુરમાં મેં તેમનાં વિશે વાત કરી હતી, જે તમને અહીં જોવા-સાંભળવા મળશે –https://www.youtube.com/watch?v=aza
મંત્રીમંડળે રેલવે સુરક્ષા દળ (આરપીએફ) સેવાને સંગઠિત સમૂહ ‘એ’નો દરજ્જો આપવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં રેલવે સુરક્ષા દળ (આરપીએફ)ને સંગઠિત ‘એ’નો દરજ્જો આપવા તથા કર્મચારી અને તાલીમ વિભાગનાં ક્રમશઃ તારીખ 24-09-2009 અને 06-06-2000નાં આદેશો તથા અનુવર્તી આદેશો અનુસાર 01-01-2006થી બિનકાર્યકારી નાણાકીય સંવર્ધન (એનએફએફયુ)નાં અનુવર્તી લાભ અને 06-06-2000થી વરિષ્ઠ ડ્યુટી પદ (એસડીપી)નાં 30 ટકા બિનકાર્યકારી પસંદગીનાં ગ્રેડ (એનએફએસજી)ને મંજૂરી આપી દીધી છે. મુખ્ય અસરઃ આરપીએફને સંગઠિત સમૂહ ‘એ’નો દરજ્જો પ્રદાન કરવાથી સેવામાં સ્થિરતાનો અંત આવશે, અધિકારીઓની કારકિર્દીમાં પ્રગતિમાં સુધારો થશે અને તેમનું પ્રેરણાત્મક સ્તર જળવાઈ રહેશે. આરપીએફનાં યોગ્ય અધિકારીઓને લાભ થશે. પૃષ્ઠભૂમિઃ દિલ્હી હાઈ કોર્ટે પોતાનાં તારીખ 04-12-2012નાં આદેશ દ્વારા રેલવેનાં આરપીએફને સમૂહ ‘એ’નો દરજ્જો પ્રદાન કરવાનો આદેશ આપ્યો હતો. હાઈ કોર્ટે તારીખ 05-02-2019નાં આદેશ દ્વારા એની પુષ્ટિ કરી હતી. રેલવે બોર્ડે આરપીએફને સંગઠિત સમૂહ ‘એ’નો દરજ્જો પ્રદાન કરવાની દરખાસ્ત રજૂ કરી હતી.